Joker (film). Joker 2019-yili katta ekranlarga chiqarilgan, Todd Phillips tomonidan suratga olingan, Warner Bros. Pictures va DC Films studiyalari tomonidan ishlab chiqarilgan hamda Warner Bros. Pictures tomonidan tarqatilgan triller janridagi AQSh filmidir. Film DC Comics nashriyoti tomonidan tushirilgan xuddi shu nomdagi qahramonga asoslangan boʻlib, kartinada bosh qahramon sanalmish Joker personajini Joaquin Phoenix jonlantirgan. "Joker" filmi premyerasi Venesiyada 31-avgust 2019-yilda, Amerika Qoʻshma Shtatlarida 4-oktyabr 2019-yilda boʻlib oʻtdi. Film budjeti $55–70 millionni tashkil etib, kartina umumjahon boʻylab $1 milliarddan ortiq daromad koʻrishga muvaffaq boʻldi va 2019-yilning oltinchi eng yuqori daromadli filmi boʻldi.